Pris bogholder - Din Kontordame, bogføring til 275,- pr time + moms
Pris bogholder og regnskabsprogram
Pris for bogholder:
Pris bogholder: 275,- pr. time + moms
Men tag ikke fejl af ordene “pr. time” !
Pris bogholder er på timebasis – Men bruger din bogholder f.eks en dag kun 12 min på din virksomhed, ja så bliver du ikke faktureret for mere end 0,2 time. Vi runder ikke op til hele timer, som mange i vores branche desværre automatisk gør. Det mener vi ikke er fair!
Kan det betale sig med en freelance bogholder, fremfor en ansat?
Du sparer omkostningerne ved at have en bogholder ansat. Din personlige bogholder fra Din Kontordame skal ikke have feriepenge oveni, ej heller nogen pension, ingen indbetalinger til AES, ATP, Barsel.dk osv, og det koster dig ingenting hvis hun bliver syg, den regning står vi fuldstændig selv for.
Du behøver ingen fysisk plads i dit firma til en kontordame, vi arbejder på eget kontor. Og aftaler vi, at din personlige bogholder kommer til dig, så har hun selv pc med. Blot vil det kræve, du har en internetforbindelse.
Du skal ikke anskaffe dig en masse dyrt it udstyr som computer, printer osv, den regning er også vores.
Og så kan vi naturligvis trækkes 100% fra som omkostning i dit skattemæssige regnskab. Ligesom momsen du jo selvfølgelig også har fradrag for.
Hvad kan Din Kontordame hjælpe dig med?
Professionelt håndterer vi din daglige bogføring, løn til dine ansatte, fakturerer dine kunder, angiver moms, udfærdiger årsafslutning osv – alt efter hvad din virksomhed har brug for vores hjælp til.
Pris for regnskabsprogram:
Oveni vores time pris kommer udgiften til abonnement på det regnskabsprogram din virksomheds regnskab skal føres i. Vi vil klart anbefale e-conomic, da det er det bedste online program der findes. Og det anvendes af rigtig mange revisorer og bogholdere. Det afregnes kvartalsvis forud og udgør fra 109,00 pr. måned + moms. Se priser her:
Priser e-conomic regnskabsprogram
Har du ikke brug for selv at have adgang til regnskabsprogrammet, kan vi tegne abonnement til en lavere pris:
Pris Regnskabsprogram uden egen adgang: 59,- pr. måned + moms – for standard funktioner (ubegrænset antal posteringer)
Bemærk! Overflytning fra evt. nuværende regnskabsprogram til e-conomic – gør Din Kontordame helt gratis for dig.
Din Kontordame kan hjælpe med følgende:
Den løbende bogføring – Løbende bogføring af bilag, afstemning af bank m.m.
Løn administration – Afregning af løn via løn bureau, afregning af A-skat og AM-bidrag til SKAT, afregning Pension, udarbejdelse af ansættelseskontrakter, afskedigelser m.m.
Indberetning NemRefusion – Indberetning af sygdom og ansøgning om refusion ved kommunen i forbindelse med sygdom, løntilskud m.m.
Debitor / kreditor styring – Fakturering kunder, indbetalinger og rykkere
Moms regnskab – Beregning af moms, indberetning og betaling
Lønsumsafgift – Beregning af lønsum, indberetning og betaling
Årsafslutning – Regnskabet kontrolleres og afsluttes (afskrivninger, renter, fradrag, kørselsfradrag, beskatning af fri telefon/bil m.m) og klargørelse til evt. revisor
Selvangivelse / Oplysningsskema – Indberetning af skatteregnskab til SKAT
Årsrapport – Udarbejdelse og indsendelse til erhvervsstyrelsen